Amy Search

Datuk Haji Suhaimi bin Haji Abdul Rahman (lahir 28 Julai 1958) atau lebih dikenali sebagai Amy Search merupakan seorang pemuzik, penyanyi, penulis lagu dan pelakon lelaki Malaysia, terkenal sebagai vokalis utama selaku pengasas dan ketua utama kumpulan Search, Search merupakan band rock Malaysia paling berpengaruh di Malaysia dan merupakan kumpulan rock no 2 Malaysia, Search, yang telah menerbitkan lebih 20 album studio yang terjual laris, berpuluh-puluh lagu dan single yang terlaris, dan puluhan konsert yang sering terjual habis tiketnya. Selain itu, beliau juga bergiat aktif dalam bidang lakonan, antara filem lakonannya termasuk Kembara Seniman Jalanan (1986) dan Fenomena (1990).Ketika Band Malaysia Kuasai Musik Indonesia KapanLagi.com (30 Jun 2012). Dicapai pada 18 Ogos 2012. Sepupu beliau, Amir Pearl atau nama penuhnya Dato' Seri Mohd Amir Mohd Esa merupakan seorang vokalis dari Kumpulan Pearl yang popular dengan lagu hits Aku Tak Bersalah di awal tahun 90an.

Kerjaya muzik
Pada mulanya, Datuk Amy bekerja sebagai seorang seorang penala piano sebelum menjadi penyanyi utama dan pemain gitar elektrik bersama dua rakan sekolahnya untuk menubuhkan kumpulan The Detours Brothers pada tahun 1971-1973. Kemudian Amy menjadi penyanyi utama dan pemain gitar irama untuk menubuhkan Soft White Eyes yang diketuai oleh yang diketuai oleh tiga orang Umarul yang merupakan pemain gitar utama Kumpulan Iklim (gitar utama), Dian P. Ramlee (gitar bes) dan Yantzen (dram) pada tahun 1973. Pada tahun 1978, Awang menjadi pemain gitar utama untuk menyertai kumpulan Soft White Eyes manakala Umarul diserap sebagai pemain gitar kedua dan kumpulan ini menukar namanya menjadi Kumpulan Titanic pada tahun 1979 dan berkubur pada tahun 1981 sekaligus menghidupkan kembali pada tahun 1983. Amy dan dijemput dua orang itu, Nasir dan Din untuk menyertai kumpulan Flash seterusnya mereka menukar nama kepada menubuhkan nama Kumpulan Search bagi menggantikan tempat Zainal sebagai penyanyi dan pemain gitar irama sejak 1981. Apabila Zainal meninggalkan Flash (Search), Datuk Amy menjadi penyanyi utama dan tamborin selaku ketua kumpulan dan pengasas kumpulan manakala dua orang itu Din sebagai pemain gitar irama dan Nasir Daud sebagai pemain gitar bes sebelum dia menarik diri dan meneruskan kerjayanya sebagai penyanyi solo.

Kumpulan Search juga tidak lari dari mengalami perpecahan. Paling tidak dapat diterima oleh peminat setia mereka ialah pengunduran Datuk Amy sekitar tahun 1996 dari Kumpulan Search membuatkan ramai peminat mereka kecewa kerana waktu itu Kumpulan Search sudah bertapak lebih 10 tahun dalam industri muzik tempatan dan di antara kumpulan rock paling lama bertahan di Malaysia. Datuk Amy mengambil keputusan untuk meninggalkan Kumpulan Search lalu menerbitkan album solo yang keduanya iaitu Camouflage. Sebelum Datuk Amy keluar Search beliau juga pernah merakamkan album solo yang pertama yang diberi judul Magic.

Setelah beberapa tahun bergerak secara solo timbul pula hasrat Datuk Amy bersama Kumpulan Search untuk membuat penyatuan semula. Ekoran dari kejayaan Datuk Amy membuat penyatuan semula bersama Search maka ramai artis yang dulu berkumpulan membuat penyatuan semula bersama kumpulan asal mereka seperti Datuk Nash bersama Kumpulan Lefthanded, Yantzen bersama Kumpulan Rusty Blade, Datuk Awie bersama Kumpulan Wings, Joey bersama Kumpulan Bumi Putra Rockers, Mus bersama Kumpulan May, Mael bersama Kumpulan XPDC, Isa Rahman bersama Handy Black, Allahyarham Saleem bersama Kumpulan Iklim, Zarith bersama Kumpulan Mega, Oney bersama Kumpulan Lipan Bara dan ramai lagi.

Pada tahun 2008, Datuk Amy mencuri perhatian media Nusantara dengan meluahkan perasaan tidak senang hati atas kecenderungan stesen radio Malaysia yang seakan-akan mengutamakan lagu Indonesia.

Pada 30 Mac 2020, beliau mengumumkan pengundurannya sebagai vokalis Search buat kali kedua, sambil menyifatkan kualiti vokal sebagai punca utama. Beliau dilaporkan tidak akan terlibat dalam mana-mana konsert Search pada masa depan.

Kerjaya lakonan
Amy memulakan kerjaya lakonan pada 1986 menerusi filem Kembara Seniman Jalanan arahan Nasir Jani.Kembara Seniman Jalanan masih relevan? Nasir Jani. Sinar Harian. Dicapai pada 22 Februari 2016.

Pada tahun 2010, Amy membintangi pementasan muzikal Suatu Masa: Amy yang "bukan berbentuk rock" di Istana Budaya dari 26 hingga 28 Mac. Muzikal anjuran Mentari Channel Network yang mengambil masa sejam 45 minit untuk setiap pementasan ini dijayakan bersama iringan muzik Orkestra Simfoni Kebangsaan, dengan ciri-ciri monolog yang penuh emosi.

Bakat

Profil dan keupayaan vokal
Diklasifikasikan sebagai bersuara “Serak-serak Basah”, beliau ialah salah seorang penyanyi rock bersama kumpulan Search yang terbaik Malaysia yang memenangi kategori Persembahan Vokal Terbaik Di Dalam Lagu di Anugerah Industri Muzik, anugerah Malaysia yang bersamaan dengan Anugerah Grammy di Amerika Syarikat.

Adjie Esa Poetra, seorang pengajar vokal Indonesia menyifatkan suara serak tingginya sebagai "Beliau (Amy Search) sangat berhati-hati dan tidak pernah gagal dalam penghasilan nada dan dia dapat menghasilkan nada yang paling seni dan indah yang mungkin.... Dalam mana-mana lagu, dia boleh menyanyi dengan meringankan tetapi berkuasa selain memiliki lebih daripada empat oktaf pelbagai vokal serak.

Salah satu lagunya paling rumit untuk dipersembahkan adalah "Tiada Lagi", sebuah lagu dari Mayangsari dipengaruhi Jepun di mana ia memerlukan Amy bermain peralihan falsetto dan nada vokal serak tinggi dan jarang dipersembahkan secara langsung.

Kehidupan peribadi
Beliau mendirikan rumahtangga yang pertama bersama Faridah, (1983-1985), dan bercerai kemudian berkahwin pula dengan Noorliza Abdul Latiff, (1990-1994). Sekali lagi rumahtangga Amy dilanda krisis dan berpisah lalu Amy mengahwini Roslisa Ahmad, sekali lagi Amy dilanda ujian dalam rumahtangganya membuatkan mereka berpisah lagi hinggalah berjumpa dengan Norhasniza "Nourish" Hassan yang berasal dari Melaka kekal hingga kini.Dennis Chua (6 Mei 2019). #Showbiz: I didn't marry Amy because he was rich, says Search singer's wife Nourish New Straits Times. Dicapai pada 18 Ogos 2019. Hasil perkahwinan Amy beliau telah dikurniakan 5 orang cahaya mata semuanya iaitu Nabila Huda (1984), Irisha Myra (1997), Alexander Zulkarnain (2004), Sania Samara (2005) dan yang bongsu Qaqa At-Tameemi (2009). Isterinya, Nourish mengalami keguguran ketika hamil empat bulan.Dennis Chua (5 Julai 2018). #Showbiz: 'The heartbeat eventually stopped' - Amy Search's wife suffers miscarriage New Straits Times. Dicapai pada 18 Ogos 2018.

Beliau ialah seorang penggemar kopi dan teh tarik dan melancarkan jenama teh beliau yang diberi nama Phewiiit!. Amy berkata: "Kepada peminat rock, bersedia untuk Teh Tarik Phewiiit ! istimewa saya. Ini sesuatu yang saya selalu mahu lakukan, kerana saya seorang pencinta Kop . Dari zaman awal saya sebagai seorang pemuzik yang bercita-cita, kepada penyanyi rock, kopi tidak pernah lekang dengan jiwa saya selepas kerja keras seharian".Dennis Chua (24 Mac 2017). Teh tarik from Amy Search New Straits Times. Dicapai pada 18 Ogos 2017.

Diskografi

Album
ALBUM SOLO 
 Magic (1994)
 Camouflage (1997)
 Aku (1999)
 Suatu Masa (2000)
 IKON - A Rockstar Chronicle (2006) 
ALBUM SEARCH
 Cinta Buatan Malaysia (1985)
 Langit Dan Bumi (1986)
 Mentari Merah Di Ufuk Timur (1987)
 Di Pintu Sepi (1988)
 Berpaling (1988)
 Fenomena (1989)
 Search Live (1989)
 Karisma (1990)
 Sepuluh Tahun (1991)
 Rampage (1992)
 Double Trouble, bersama Wings (1992)
 Terbaik (1994)
 Gema Di Timur Jauh (1995)
 Gema Di Timur Jauh "Unplugged" (1995)
 Rock 'N' Roll Pie (1996)
 Rock N' Roll Pie Live N' Loud (1997)
 Double Trouble 2, bersama Wings (1998)
 Rockestra (2001)
 Gothik Malam Edan (2006)
 Konsert Rock Search Evolusi 2004 (2007)
 Live at Planet Hollywood (2007)
 Double Trouble Concert SEARCH & WINGS (2010)
 Katharsis (2017)
SINGLE
 Cinta Kita (1991- duet bersama Inka Christie)
 Nafas Cinta (1991- duet bersama Inka Christie)
 Isabella '98 (1998 Duet Amy , Jamal Abdillah , Saleem & Zamani )
 Jangan Pisahkan (2003 duet bersama Inka Christie)
 Sesat Di Kuala Lumpur (2006 Duet Amy Search & Saleem Iklim )
 Petanda (2010- duet bersama Karl Cromok)
 Songo (2008)
 Di Buku Ini (2003 duet bersama Inka Christie)
 Akulah Pejuang (2010 OST Impak Maksima)
 Isabella (2010 duet Joe Flizzow)
 Kita Tetap Menang (2010 duet bersama Joe Flizzow untuk Johor Darul Takzim FC)
 Simetri (2011-duet bersama Hazama)
 Rentak Laguku (2014- duet bersama Bunkface)
 Redha Kemenangan (2015-duet bersama Edrie Hashim untuk OST BRAVO 5)

Filemografi

Filem
 Tahun Tajuk Watak Catatan 1986 Kembara Seniman Jalanan Dirinya sendiri Filem pertama, pelakon undangan1987 Rozana Cinta 87 Pelakon undangan Sayang Rizal  Kepala Angin   Penyanyi latar1990 Fenomena  Suhaimi Isabella  Amy Filem usahasama Malaysia - Indonesia  2005 Rock Juri 1Penampilan khas  2010 Lu Pikirlah Sendiri de Movie Driver Lori Ayam 2024 Tan-Ti-Ana Dirinya sendiri

Drama
 Tahun  Tajuk  Watak  Saluran TV  Catatan  2000 Spanar Jaya  Dirinya sendiri  ntv7 Sitkom, pelakon undangan 

Telefilem
 Tahun Tajuk Watak Saluran TV Catatan  2017 Asam Pedas Pewitt Amy TV3 Telefilem pertama 

Dalam budaya masyhur
Amy Search diabadikan dalam bentuk kartun lukisan Lat dalam komik karya Lat, Lat as Usual yang diterbitkan pada 1990 oleh Berita Publishing.

Anugerah dan pencalonan
 Persembahan Vokal Terbaik Di Dalam Album, album Magic, Anugerah Industri Muzik ke-2 (1995)
 Album Rock Terbaik, penerbit Amy, album Camouflage, Anugerah Industri Muzik ke-5 (1998)
 Album Rock Terbaik, penerbit Amy & M.Nasir, album Aku, Anugerah Industri Muzik ke-7 (2000)
 Persembahan Vokal Terbaik Di Dalam Album, album Suatu Masa, Anugerah Industri Muzik ke-8 (2001)
 Juara Persembahan Terbaik, lagu Isabella, Anugerah Juara Lagu TV3 (1989)
 Anugerah Cakera Platinum Berkembar Tiga, album Karisma terjual melebihi 170,000 unit di Malaysia (1991)
 Album Terbaik, penerbit Search, album Gema Di Timur Jauh "Unplugged", Anugerah Industri Muzik ke-3 (1996)
 Album Rock Terbaik, penerbit Search, album Gema Di Timur Jauh, Anugerah Industri Muzik ke-3 (1996)

 Darjah kebesaran 

 30px  :
 noframe|50px Darjah Pangkuan Seri Melaka (D.P.S.M.) - Datuk (2022) 

Rujukan

 Pautan luar 




Kategori:Penyanyi lelaki Malaysia
Kategori:Orang dari Johor
Kategori:Pelakon lelaki Malaysia
Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Penerima darjah kebesaran negeri Melaka